b"\n_START_ARTICLE_\nCasa Vicens Maci\xc3\xa0\n_START_SECTION_\nDescripci\xc3\xb3\n_START_PARAGRAPH_\nLa planta baixa t\xc3\xa9 un s\xc3\xb2col de pedra fragmentada i pissarrenca. Hi ha tres obertures, dues d'elles aprofitades de la casa original de finals del segle XVIII, encara que adaptades. La porta principal, ara adaptada com a finestra cont\xc3\xa9 una llinda monol\xc3\xadtica amb la llegenda VICENS 1780 MASIA, relativa al nom del propietari i la data de construcci\xc3\xb3 original._NEWLINE_El primer pis consta de dos balconsi individuals i finestres de pedra, del segle XIX. El segon pis i la terrassa superior s\xc3\xb3n afegits del segle XX, amb dues finestres i balc\xc3\xb3 corregut d'obra i rajola. La cornisa \xc3\xa9s senzilla, amb una filera de teula.\n_START_SECTION_\nHist\xc3\xb2ria\n_START_PARAGRAPH_\nBona part de les cases i els carrers de la vila nova de Tossa s\xc3\xb3n origin\xc3\xa0ries del segle XVIII, quan la vila va suportar un creixement econ\xc3\xb2mic i demogr\xc3\xa0fic que va urbanitzar aquesta zona. Moltes d'elles, malgrat haver-se reformat interiorment i exteriorment, han conservat restes de les cases originals, com ara llindes gravades o finestres motllurades de pedra. D'altra banda, aquests elements s\xc3\xb3n, la major part de les vegades, els \xc3\xbanics elements conservats. En aquest cas, aquesta casa \xc3\xa9s origin\xc3\xa0ria del segle XVIII i reformada al segle XX."